# name
Exposició El Diluvio, el gran diari popular de Barcelona i la Segona República al CRAI Biblioteca de Filosofia, Geografia i Història. ( Gener 2022)

# metadata.dc.description[].value
Material elaborat pel CRAI Biblioteca de Filosofia, Geografia i Història
Imatge utilitzada per fer publicitat de novetats del CRAI de la Universitat de Barcelona - Vitrina Gener 2022.

# metadata.dc.description.abstract[].value
El  CRAI Biblioteca de Filosofia, Geografia i Història acull l’exposició itinerant El Diluvio, el gran diari popular de Barcelona i la Segona República, comissariada per Gil Toll, professor de la Facultat de Ciències de la Comunicació de la UAB. Amb aquesta exposició, pretén mostrar els orígens, ideals i treball d'una de les publicacions més rellevants del període de la Segona República.

 

El Diluvio va ser una institució de la vida ciutadana de Barcelona durant els 80 anys que es va publicar, des del 1858 fins al 1939. Va fer un periodisme crític amb les autoritats i amb els valors conservadors. Va defensar la República i el federalisme, però a les seves pàgines hi va escriure el fundador del catalanisme i també grans figures de l’anarquisme. El seu temps més brillant va ser la Segona República, quan els seus ideals es van acomplir.

 

L'exposició consta de més de 50 imatges, textos i documentació original que recorren els orígens del diari, l'arribada de la Segona República, la intervenció en la vida política, els anys del bienni negre i la guerra civil.

 

Gil Toll és periodista a Televisió de Catalunya des de 1986 i professor d’Història del Periodisme a la UAB. Es va doctorar amb la tesi titulada El Diluvio y la Segunda República : la perspectiva político social de un diario popular, republicano y federalista que va servir de base al llibre El Diluvio, la prensa y la Segunda República. Barcelona: Icària, 2021.

 

 

L’exposició s’ha instal·lat a la planta 0 del CRAI Biblioteca de Filosofia, Geografia i Història i es podrà visitar del 13 de gener al 28 de febrer de 2022.

 

Vegeu aquest vídeo amb els testimonis d'Elisabet de Lasarte, Frederic Pujolà, Eduard Sanjuán i Neus Samblancat, descendents de l'editor i els redactors del diari.

 

Recursos al CRAI Biblioteca FGH

II República Espanyola
Premsa durant la II República Espanyola
El Diluvio

Al CRAI Biblioteca del Pavelló de la República
A l’Arxiu de Revistes Catalanes Antigues

# metadata.dc.rights[].value
cc-by (c) Universitat de Barcelona. CRAI, 2022

# metadata.dc.subject.other[].value
Universitat de Barcelona. CRAI Biblioteca de Filosofia, Geografia i Història

# metadata.dc.title[].value
Exposició El Diluvio, el gran diari popular de Barcelona i la Segona República al CRAI Biblioteca de Filosofia, Geografia i Història. ( Gener 2022)